Didžioji Berta

thumb

„Didžioji Berta“ (, santr. M-Gerät) – Vokietijos imperijoje gaminta 420 mm kalibro mortyra, savo laiku vienas galingiausių apgulties ginklų pasaulyje.Big Berta. Firstworldwar.com (tikrinta 2025-12-21). Vamzdžio ilgis siekė 12 kalibrų, sviedinio masė 820 kg, efektyvus šaudymo tolis iki 12,5 km. Svėrė 42 tonas, sviedinį galėjo iššauti į daugiau nei 1 km aukštį. Naudota I pasauliniame kare 1914–1918 m., nors pagaminta buvo tik keletas šio ginklo vienetų.Didžioji Berta garsiausias I-ojo pasaulinio karo pabūklas. Idomioji-istorija.lt (tikrinta 2025-12-21). Keleriais metais anksčiau pagaminta Gama haubica buvo panaši į „Didžiąją Bertą“.

 Istorija 

Sukurta 1911 m., pradėta gaminti 1912 m. Frydricho Krupo gamyklose. Pirmąkart panaudota 1914 m. rugpjūtį per Belgijos miestų Lježo ir Namiūro apgultį. 1915 m. buvo naudojama Kauno tvirtovės I gynybinio skyriaus (I–III fortai) puolimui.

Taip pat buvo naudota II pasauliniame kare, bet tik iki 1942 m.42-cm Gamma-Gerät. Panzer-archiv.de (tikrinta 2016-02-11).

 Aprašymas 

Mortyra būdavo atvežama geležinkeliu, tada pozicionuojama, surenkama ir parengiama šaudyti. Vienos mortyros komandą sudarydavo 200 artileristų, kurie vilkėdavo specialia vata apsiūtą uniformą, saugojančią svarbiausius žmogaus kūno organus. Prieš šūvį artileristai užsimerkdavo, užsirišdavo ausis ir gerklę tam tikrais raiščiais ir kuo greičiau bėgdavo slėptis į apkasus, kurie būdavo iškasti už 30 metrų nuo pabūklo. Sviedinys būdavo iššaunamas nuspaudus elektros jungiklį, jis išlėkdavo į 1 km aukštį ir po 1 minutės pasiekdavo taikinį – pramušdavo tvirtovės perdangą ir viduje sprogdavo.

 Šaltiniai 

Kategorija:Apgulties artilerija